N á v r h 

Vyhláška 
Ministerstva životného prostredia Slovenskej republiky

z………2002

o obmedzovaní emisií prchavých organických zlúčenín zo skladov benzínu a z distribúcie benzínu k benzínovým čerpadlám

Ministerstvo životného prostredia Slovenskej republiky podľa § 28 ods. 3 písm. a). zákona č. ..../ 2001 Z.z. o ochrane ovzdušia ustanovuje

§ 1
Predmet úpravy

Táto vyhláška ustanovuje technické požiadavky na skladovacie zariadenia, mobilné zásobníky a plniace zariadenia používané na uskladnenie, plnenie a prepravu benzínu z jedného distribučného  skladu do druhého distribučného skladu alebo z distribučného skladu k benzínovým čerpacím staniciam, a všeobecné podmienky ich prevádzkovania s cieľom obmedzenia emisií prchavých organických zlúčenín pri týchto činnostiach 

§ 2
Základné ustanovenia

(1)	Benzínom je   akýkoľvek ropný destilát, s prísadami alebo bez prísad, s tlakom pár  podľa Reida 27,6 kPa alebo vyšším, ktorý je určený na použitie ako palivo pre spaľovacie  motory, s výnimkou skvapalnených uhľovodíkových  plynov.

(2)	Parou je  plynná zlúčenina, ktorá sa odparí z benzínu.

(3)	Skladovacím zariadením je stabilná nádrž v distribučnom sklade  používaná na uskladnenie benzínu.

(4)	Distribučným skladom je zariadenie používané na skladovanie a plnenie  benzínu    a jeho prečerpávanie do autocisterien, železničných cisterien alebo plavidiel, vrátane všetkých skladovacích  nádrží    v rámci priestorového a funkčného celku distribučného skladu.

(5)	Mobilným zásobníkom je nádrž prepravovaná po ceste, železnicou alebo vodnou  cestou, používaná na prepravu benzínu z jedného distribučného skladu do druhého,  alebo z distribučného skladu k benzínovej čerpacej stanici.

(6)	Benzínovou čerpacou stanicou je zariadenie, kde sa benzín dávkuje do palivovej  nádrže motorového vozidla zo stacionárnych skladovacích nádrží.

           (7) Obratom je  najväčšie ročné množstvo benzínu naplnené zo  skladovacieho zariadenia v distribučnom sklade alebo z benzínovej čerpacej  stanice do  mobilného zásobníka  podľa skutočného stavu v jednom z troch uplynulých rokov v ktorom bolo prečerpané množstvo benzínu najväčšie. 

         (8)   Jednotkou spätného získania pár je zariadenie na spätné získanie benzínu z pár, vrátane vyrovnávacích zberných nádrží v distribučnom sklade.

          (9)  Plavidlom je  plavidlo vnútrozemskej vodnej cesty podľa osobitného predpisu. 
         (10) Cieľovou referenčnou hodnotou je  smerná hodnota uvedená na celkové stanovenie    vhodnosti      technických opatrení ustanovených touto vyhláškou;  nie je medznou      hodnotou, voči ktorej sa bude merať výkonnosť jednotlivých zariadení, distribučných skladov a benzínových čerpacích staníc.

         (11) Medziskladovaním pár je  pomocné uskladnenie pár v nádrži s pevnou strechou v distribučnom sklade na neskoršiu prepravu na spätné získanie benzínu v inom  distribučnom sklade. Preprava pár z jedného skladovacieho zariadenia do iného skladovacieho zariadenia v rámci jedného distribučného skladu sa nepovažuje za medziskladovanie. 

         (12) Plniacim zariadením je zariadenie v distribučnom sklade, ktorým sa benzín plní  do mobilných zásobníkov. Plniace zariadenie pre autocisterny obsahuje jedno alebo viacej  plniacich ramien.

         (13) Plniacím ramenom je akákoľvek konštrukcia v distribučnom sklade,  ktorou   sa môže  benzín  plniť do cisterny. 

          (14) Účinnosť jednotky spätného získania pár  je pomer rozdielu  medzi celkovou hmotnosťou  uhľovodíkov privedených do jednotky spätného získania pár a hmotnosťou z neho  emitovaného ku celkovej hmotnosti privedených  uhľovodíkov. Účinnosť  sa udáva sa  percentách.

          (15) Jestvujúcim skladovacím zariadením, plniacim zariadením, čerpacou stanicou, mobilným zásobníkom sú také zariadenia, čerpacie stanice a mobilné zásobníky, ktoré boli uvedené do prevádzky alebo pre ktoré začalo konanie  o vydanie súhlasu na povolenie stavby do 30. júna   2002.      

        (16) Novým  skladovacím zariadením, plniacim zariadením, čerpacou stanicou, mobilným zásobníkom sú také zariadenia, čerpacie stanice a mobilné zásobníky, pre ktoré začalo konanie  o vydanie súhlasu na povolenie stavby po 1. júli   2002.      

         (17) Odborne spôsobilou osobou je osoba, ktorá je pre danú činnosť akreditovaná alebo je nato uznaná za autorizovanú osobu výrobcom daného zariadenia   

§ 3
Skladovacie zariadenia v distribučných skladoch

(1) Za účelom  zebezpečenia zníženia celkových ročných strát benzínu pri jeho plnení a uskladňovaní v každom skladovacom zariadení v distribučných skladoch pod cieľovú  referenčnú hodnotu  0,01 % hmotnosti obratu  musia byť skladovacie zariadenia navrhnuté a prevádzkované v súlade s technickými požiadavkami podľa  prílohy 1.

       (2) Technické požiadavky podľa odseku 1 platia na nové skladovacie zariadenia distribučných skladov
	
        (3) Technické požiadavky podľa odseku  1 platia pre jestvujúce skladovacie zariadenia distribučných skladov  
        a) s obratom väčším ako 25 000 ton za rok od 1. januára  2005, 
        b) s obratom 25 000 ton za rok a nižším od 1. januára  2008.      

§ 4

Plnenie a vyprázdňovanie mobilných zásobníkov v distribučných skladoch 

         (1) Za účelom zabezpečenia zníženia celkových ročných strát benzínu pri plnení avyprázdňovaní mobilných zásobníkov v distribučných skladoch pod cieľovú hodnotu  0,005 % presadenia musia byť zariadenia pre plnenie a vyprázdňovanie mobilných zásobníkov navrhnuté a prevádzkované v súlade s technickými požiadavkami podľa  prílohy .
2
      (2) Všetky distribučné sklady na plnenie autocisterien musia mať aspoň jedno plniace rameno, ktoré spĺňa špecifikácie pre zariadenia na plnenie zdola podľa prílohy č. 3.

        (3) Technické požiadavky odseku 1 a 2 platia na   plniace zariadenia  nových disribučných skladov
 
        (4) Technické požiadavky podľa odeskov  1 a 2 platia na plniace zariadenia jestvujúcich  distribučných sladov
a)	s obratom plnenia väčším ako 150 000 za rok  od 1. januára  2005,
b)	 s  obratom  plnenia 150 000 ton  za rok  a nižším od 1. januára 2008

        (5) Všetky plniace rampy musia spĺňať špecifikácie na zariadenie pre plnenie zdola uvedené v prílohe č. 3. od 1. januára 2008. 

         (6) Prevádzkovateľ distribučného skladu zabezpečí prostredníctvom  odborne spôsobilej osoby preskúmanie špecifikácií uvedených v prílohe č. 3 v pravideľných intervaloch, najmenej  raz za tri roky. 

         (7) Prevádzkovateľ distribučného skladu zabezpečí prostredníctvom odborne spôsobilej osoby premeranie účinnosti a  priemernej koncentrácie uhľovodíkov v odpadových plynoch z jednotky spätného získania pár  najmenej raz za tri roky.  

       (8)  Odseky  1 a 2 neplatia pre jestvujúce distribučné sklady s obratom menším ako 10 000 ton za rok.. 

§ 5
Prevádzka mobilných zásobníkov

       (1) Pri  konštrukcii a prevádzke mobilných zásobníkov sa musia dodržať tieto technické požiadavky:
a)  zvyškové  pary  sa musia po vyprázdnení benzínu zadržať v mobilnom zásobníku,  
b) mobilné zásobníky dodávajúce benzín k benzínovým čerpadlám a distribučným     skladom 
     musia prijať a zadržať vratné pary  zo   skladovacích zariadení na benzínovom 
     čerpadle alebo v distribučnom sklade, 
c) pre železničné cisterny platí písmeno b) len ak zásobujú benzín k benzínovým 
      čerpadlám a distribučným skladom, ktoré používajú medzizásobníky pár,
d)  zvyškové pary a vratné pary sa musia  zadržať v pohyblivej nádrži až do 
     vyprázdnenia v distribučnom sklade, s výnimkou ich uvolňovania cez odľahčovací 
     bezpečnostný ventil.       
 
          (2) Ak sa po vyprázdnení benzínu nadväzne použije mobilný zásobník na iné výrobky ako je benzín, a ak nie je  možné spätné získanie pár a ani medziskladovanie pár, povolí sa  odvzdušnenie tam, kde je nepravdepodobné, že emisie budú výrazne prispievať k poškodzovaniu životného prostredia alebo k poškodzovaniu zdravia ľudí.

          (3) Prevádzkovateľ mobilného  zásobníka zabezpečí prostredníctvom odborne spôsobilej  osoby u autocisterien   preskúšanie tesnosti na únik  výparov benzínu a u všetkých mobilných zásobníkov  kontrolu funkčnosti vákuových a tlakových ventilov v pravidelných intervaloch  najmenej raz za dva roky.  

          (4) Technické požiadavky na prevádzkovanie a konštrukciu mobilných zásobníkov podľa odseku 1 platia pre   nové autocisterny , železničné cisterny a plavidlá 

           (5)  Pre  jestvujúce  železničné cisterny  a plavidlá, ak  sú plnené v distribučnom sklade, pre ktorý platia požiadavky  podľa  § 4  ods. 1 platia požiadavky podľa ods. 1 od 1. januára 2004
 
           (6) Pre jestvujúce autocisterny ( cestné cisternové vozidlá) platia technické požiadavky na prevádzkovanie a konštrukciu mobilných zásobníkov podľa odseku 1  ak sú rekonštruované na plnenie zdola v súlade so špecifikáciami podľa prílohy č. 3. Od  1. januára  2008 musia všetky autocisterny spĺňať požiadavky podľa ods. 1.
  	
          (7) V súvislosti so stratami pár spôsobenými meraním hladiny  v nádrži pomocou meracej tyče neplatia ustanovenia ods. 1 písm. a) až c) pre jestvujúce mobilné  zásobníky,  a nové mobilné zásobníky, ktoré boli  uvedené do prevádzky  do  31. januára  2004.

§ 6

Plnenie  benzínu do skladovacích zariadení na benzínových čerpacích staniciach

          (1) Za účelom zabezpečenia zníženia celkových ročných strát benzínu pri jeho plnení do skladových nádrží na benzínových čerpacích staniciach  pod cieľovú hodnotu  0,01 % hmotnosti obratu musí byť plniace a skladovacie zariadenie navrhnuté a prevádzkované v súlade s technickými požiadavkami  podľa prílohy 4.

          (2) Technické požiadavky podľa odseku 1  platia pre nové benzínové čerpacie stanice (od účinnosti vyhlášeky).
 
          (3) Technické požiadavky podľa odseku 1 platia pre jestvujúce benzínové čerpacie stanice
a) s obratom väčším ako 2000 m3 za rok od 1. januára 2004
b) s obratom väčším ako 1000 m3 za rok a ostané čerpacie stanice bez ohľadu na obrat ak sú 
     umiestnené v trvalo obývaných stvrtiach  alebo pracovných oblastiach od 1. januára 2005; 
c)   s obratom 1000 m3 za rok a nižším  od 1. januára 2008;

       (4) Ustanovenia odsekov  1 až 3 neplatia pre  jestvujúce benzínové čerpacie stanice s obratom menším ako 100 m3 za rok.

§ 7

Plnenie benzínu do nádrží  motorových vozidiel na benzínových čerpacích staniciach 

         (1) Pri  plnení benzínu do nádrží motorových vozidiel na benzínových čerpacích staniciach musia byť splnené technické požiadavky  uvedené v prílohe č. 5.

         (2) Technické požiadavky podľa odseku 1 platia pre nové čerpacie stanice

         (3) Pre jestvujúce čerpacie stanice platia technické požiadavky podľa odseku 1 od  1. januára 2009.

          (4) Prevádzkovateľ čerpacích staníc zabezpečí prostredníctvom odborne spôsobilej  osoby kontrolu funkčnosti systému spätného vedenia pár a podmienok prevádzky podľa podmienok uvedených v prílohe č. 5 v pravidelných intervaloch najmenej raz za rok.

         (5) Technické požiadavky podľa odseku 1 neplatia pre :
a)	jestvujúce čerpacie stanice ak ich obrat  je menší ako  1000 m3 za rok;  
b)	tankovanie vozidiel, ktoré sa  nedajú plniť pomocou systému spätného vedenia pár.

§ 8

Prechodné ustanovenie

Pre zariadenia, ktoré   boli  povolené, alebo pre  ktoré začalo konanie na povolenie od 1. apríla 1998 do 1. júla 2002 platia do doby určenej v § 3 ods. 3, § 4 ods. 3, § 6 ods. 3 a § 7 ods. 3 ustanovenia podľa prílohy č. 6.

§ 9
Účinnosť

Táto vyhláška nadobuda účinnosť dňom 1. júla  2002 

                                                                                                                   Príloha č. 1  
                                                                                                                   k vyhláške                                                                                                                     č.  ……/2002 Z. z 

Technické  požiadavky na skladovacie zariadenia v distribučných skladoch pri skladovaní benzínu
___________________________________________________________________________

1.	Vonkajšia stena a strecha nadzemných nádrží musia byť natreté farbou s celkovou odrazivosťou radiačného tepla 70% alebo vyššou. Tieto práce sa môžu  vykonávať ako súčasť bežných cyklov údržby nadzemných nádrží v trojročných intervaloch. Táto požiadavka neplatí na nadzemné nádrže spojené s jednotkou spätného získavania pár ktorá spĺňa požiadavky podľa prílohy č. 2  bod  6. 

2.	Nadzemné nádrže s vonkajšími plávajúcimi strechami musia byť vybavené základným tesnením na zakrytie prstencového priestoru medzi stenou nadzemnej nádrže a vonkajším obvodom plávajúcej strechy a so sekundárnym tesnením montovaným nad základným tesnením. Tesnenia musia zabezpečiť celkové zachytenie pár 95% a viacej v porovnaní s nadzemnou nádržou s pevnou strechou a bez zachytávania pár (t.j. nádrže s pevnou strechou iba s vákuovým/tlakovým uvolňovacím ventilom).

3.	Všetky nové skladovacie zariadenia u ktorých  je požadované spätné získavanie pár podľa § 4 musia :
a)	mať nádrže s pevnou strechou pripojené na jednotku spätného získavania  pár v súlade  
     s požiadavkami podľa prílohy č. 2, 
b)	byť konštruované s plávajúcou vonkajšou strechou alebo vnútornou strechou, 
     vybavenou  základným  tesnením a sekundárnym tesnením na splnenie výkonnostných 
     požiadaviek podľa odseku 2. 
       a) byť pripojené na jednotku spätného získavania pár v zhode s požiadavkami podľa    

4.     Všetky jestvujúce skladovacie zariadenia musia  
    a) byť pripojené na jednotku spätného získania pár v súlade s požiadavkami podľa        prílohy č. 2 
        b) mať vnútornú plávajúcu strechu so základným tesnením, ktoré musí byť konštruované 
      tak, aby sa zabezpečilo celkové zachytenie pár 90% alebo vyššie vo vzťahu ku 
      porovnateľnej nadzemnej nádrži s pevnou strechou a bez opatrení na zachytávanie  
      pár.

5.   Požiadavky na obmedzovanie emisií  pár, uvedené v bodoch 3 a 4  neplatia pre  nádrže       s pevnou strechou v distribučných skladoch, kde je povolené  medziskladovanie pár       v zmysle prílohy č. 2 bod 3.

                                                                                                                   Príloha č. 2  
                                                                                                                   k vyhláške                                                                                                                     č.  ……/2002 Z. z 

Technické požiadavky na plnenie a vyprázdňovanie mobilných zásobníkov v distribučných skladoch  
__________________________________________________________________________

1.	Pary benzínu vytláčané z pohyblivých nádrží, ktoré sa napĺňajú v distribučnom sklade, musia byť vrátené cez plynotesne pripojené vedenia do jednotky spätného získania pár na  regeneráciu. 

2.	Ak dôjde k unikaniu pár, plnenie palív bude odstavené až do odstránenia poruchy. Zariadenia na odstavenie plnenia pár musia byť inštalované na plniacom ramene. Pripojovacie vedenia a rúry zariadení musia byť prosredníctvom odborne spôsobilej  osoby pravidelne kontrolované na netesnosti, najmenej raz za rok.

3.	V distribučných skladoch s obratom nížším ako 25 000 ton/rok sa môže jednotka spätného získania pár nahradiť medziskladovaním pár 

4.	V distribučných skladoch, ktoré plnia benzín do plavidiel, ak  jednotka na spätné získanie pár nie je bezpečná alebo vzhľadom na objemy vracaných pár z technického hľadiska nie je možná, môže jednotku spätného získavania pár  nahradiť spaľovacia jednotka. Požiadavky týkajúce sa emisií do atmosféry pre jednotku na spätné získavanie pár platia aj na jednotku spaľovania pár.

5.	Priemerná koncentrácia uhľovodíkov v odpadovom  plyne z jednotky spätného získania pár - korigovaná na zriedenie počas prevádzky (úpravy)  nesmie byť vyššia ako 35 g/Nm3 pre ktorúkoľvek hodinu.

6.	Meranie koncentrácie uhľovodíkov v odpadových plynoch z jednotky spätného získania pár sa musí vykonávať v priebehu celého pracovného dňa (minimálne sedem hodín) pri normálnom obrate.  Merania koncentrácie môžu byť spojité alebo nespojité. Pri nespojitých meraniach sa musia urobiť aspoň štyri merania koncentrácie za hodinu. Celková chyba merania spôsobená použitým prístrojom, kalibračným plynom a použitým postupom nesmie prevyšovať 10% z meranej hodnoty. Použitý prístroj musí mať schopnosť merať koncentrácie od 3 g/Nm3. Presnosť merania koncentrácie musí byť aspoň 95% z meranej hodnoty.

7.	Ak je povolené plnenie pohyblivých nádrží zhora, musí byť výstup z plniaceho ramena udržovaný v blízkosti dna pohyblivej nádrže, aby sa zabránilo rozstrekovaniu paliva pri plnení.

                                                  

                                                                                                               Príloha č. 3 
                                                                                                               k vyhláške     
                                                                                                               č.  ……/2002 Z. z 

Špecifikácia pre   zariadenia na plnenie zdola s recirkuláciou pár a ochranou proti preplneniu autocisterien ( cestných cisternových vozidiel)
___________________________________________________________________________

1. Špecifikácie pripojenia

1.1	Prípojka na plniacom ramene, určenom na prečerpávanie kvapaliny, musí vyhovovať vonkajšej časti API prípojky s vnútorným uchytením styri palce (101,6 mm) a  vnútornej časti API prípojky s vonkajším uchytením umiestnenej na vozidle. 
( Smernica API Recommended Practice  1004, siedmé vydanie, november 1988: “Spodné     plnenie a regenerácia pár u autocisterien  MC-306”, časť 2.1.1.1 - Typ potrubnej spojky   pre spodné plndneie)   

1.2 Prípojka určená na spätné vedenie pár, nachádzajúca sa na hadici recirkulácie pár                plniaceho miesta, je tvorená štvor palcovou vonkajšou časťou /101,6mm/ s vnútorným         bajonetovým prípojom a musí vyhovovať štvor palcovej vnútornej časti         s von kajším bajonetovým prípojom, umiestnenej na vozidle podľa smernice API.
  ( Smernica API Recommended Practice  1004, siedmé vydanie, november 1988:   “Spodné plnenie a regenerácia pár u autocisterien  MC-306”, časť 4.1.1.2 – Pípojka na    odvod pár)

        Špecifikácie plnenia

2.1  Obvyklá rýchlosť prietoku benzínu jedným ramenom pri plnení je 2 300 litrov za minútu         (maximálne 2.500 litrov za minútu).
2.2. Pri špičkovom odbere z distribučného skladu môže vzniknúť v zbernom systéme pár plniaceho miesta, vrátane spätného zberného systému pár na strane vozidlovej prípojky spätného vedenia pár maximálny protitlak  5,5 kPA (55 milibarov).
2.3   Všetky schválené vozidlá s plnením zdola sú vybavené štítkom, ktorý udáva, aký          maximálny počet plniacich ramien môže byť súčasne v činnosti, aby bolo  zaručené, že          pri maximálnom plniacom tlaku, t. j. podľa bodu 2.2 pri 5,5 kPa (55 milibaroch),          neuniknú cez ventily pretlakových a podtlakových komôr žiadne  pary.

3.     Špecifikácia pripojenia uzemnenia vozidla  - detekcia preplňovania

3.1  Plniaca rampa musí byť vybavená kontrolnou detekčnou jednotkou preplnenia                      vozidla, ktorá, ak je pripojená k vozidlu, musí zabezpečiť spoľahlivý povoľovací 
           signál pre umožnenie plnenia zabezpečujúci, že snímač preplnenia 
          komory nedetekoval vysokú hladinu.

3.2     Vozidlo musí byť pripojené na kontrolnú jednotku cez 10-kolíkový normovaný           elektrický konektor. Vonkajší konektor musí byť montovaný na vozidle a vnútorný              konektor musí byť pripojený na pohyblivé vedenie pripojené na kontrolnú jednotku           montovanú na plniacom zariadení.

3.3	Detektory vysokej hladiny na vozidle musia byť  2 vodičové termistorové  snímače, 
          2 vodičové optické snímače alebo 5  vodičové optické snímače alebo zlučiteľné     
          ekvivalenty za predpokladu, že spínač je bezpečný pri poruche. Termistory v 
          termistorovom snímači musia mať záporný teplotný koeficient

3.4	Kontrolná jednotka plniaceho zariadenia musí byť vhodná pre obidva systémy 2 vodičové aj 5 vodičové.

3.5	Vozidlo musí byť pripojené na plniace zariadenie cez spoločne vratné vedenie snímačov preplnenia, ktoré musí byť pripojené na 10. kolík na vonkajšom konektore cez podvozok vozidla. Kolík 10 na vnútornom konektore musí byť pripojený na púzdro kontrolnej jednotky, ktoré musí byť pripojené na uzemnenie plniaceho zariadenia.

3.6	Všetky schválené vozidlá s plnením zdola musia mať identifikačný štítok podľa bodu  2.3., ktorý špecifikuje typ inštalovaných detekčných snímačov preplnenia 2 vodičové alebo 5 vodičové).

4.	Špecifikácia umiestnenia prípojov

4.1.	Zariadenia na plnenie kvapaliny a zber pár na plniacom mieste musia byť pripojiteľné k vozidlám v nasledujúcom rozsahu.

4.1.1.	Výška strednej osi kvapalinových adaptérov musí byť maximálne 1,4 metra bez naloženia, minimálne 0,5 metra s naložením, preferovaná výška  0,7 až 1,0 meter.

4.1.2.	Horizontálny rozstup adaptérov nesmie byť menší ako 0,25 m (preferovaný minimálny rozstup je 0,3 m).

4.1.3.	Všetky kvapalinové adaptéry musia byť umiestnené v kryte, ktorého dĺžka nepresahuje 2,5 metra.

4.1.4.	Adaptér zberu pár má byť výhodne umiestnený  vpravo od kvapalinových adaptérov a vo výške neprevyšujúcej 1,5 m bez nákladu a nie menej ako  0,5 m s nákladom.

4.2.	Prípojka uzemnenia a preplnenia musí byť umiestnená vpravo od kvapalinových adaptérov a adaptéru zberu pár  vo výške, ktorá neprevyšuje 1,5 	metra bez nákladu a nie menej než 0,5 m s nákladom.

4.3.	Horeuvedené prípojky musia byť umiestnené len na jednej strane vozidla.

5.	Bezpečnostné opatrenia

5.1.	Detekcia preplnenia a uzemnenie
Plnenie nesmie byť povolené, kým nie je povoľovací signál od kombinovanej kontrolnej jednotky uzemnenia a detekcie preplnenia.

V prípade stavu preplnenia alebo straty uzemnenia vozidla kontrolná jednotka na rampe musí uzavrieť ventil kontroly plnenia na rampe.

5.2.	Detekcia zberu pár

Plnenie nesmie byť povolené, kým nebola pripojená hadica zberu pár na vozidlo a nie je umožnený voľný priechod pre vytlačené pary, aby prúdili od vozidla do systému jednotky zberu pár.

                                                                                                          Príloha č. 4
                                                                                k vyhláške
                                                                                       č ......../2002 Z.z

     
Technické požiadavky na plniace zariadenia a skladovacie zariadenia pri  benzínových čerpacích staniciach a  distribučných skladoch, na ktorých sa uskutočňuje medziskladovanie pár
___________________________________________________________________________

1.   Pary vytlačené dodaným benzínom do skladovacej nádrže na benzínovej čerpacej stanici a       do nádrží s pevnou strechou, používaných pri medziskladovaní pár, musia byť vrátené cez       plynotesné spojovacie vedenie do pohyblivej nádrže dodávajúcej benzín. Plnenie       skladovej nádrže čerpacej stanice  môže začať až keď je napojené zariadenie na       recirkulaciu   pár a je zabezpečená jeho správna  funkcia. 

2.   Stáčanie benzínu môže byť uvoľnené len pri pripojení recirkulačného systému pár.       Recirkulačný systém pár a pripojené zariadenia musia byť skonštruované a       prevádzkované tak, aby počas recirkulácie pár nedochádzalo k úniku pár paliva do      ovzdušia okrem uvoľnenia, ktoré je podmienené z hľadiska bezpečnosti.

                                                                                                               Príloha č. 5  
                                                                                                               k vyhláške                                                                                                                 č.  ……/2002 Z. z 

Technické požiadavky  pri tankovaní benzínu do nádrží  motorových vozidiel na benzínových čerpacích staniciach
_____________________________________________________________________

1. Benzínové čerpacie stanice sa musia vybudovať a prevádzkovať tak, aby pary paliva 
    vystupujúce z nádrže motorového vozidla pri   plnení motorových benzínov do nádrží 
    motorových vozidiel boli zachytené systémom spätného vedenia pár a  privedené do 
    skladovacej nádrže. 

2. Pri systéme spätného vedenia pár  bez použitia vákuového čerpadla sa musia zabezpečiť tieto opatrenia:
a) používať len také výdajné pištole, ktoré umožňujú vytvoriť tesné pripojenie k  nádrži 
      vozidiel, ktorých plniace hrdlo nádrže je vhodné pre spätné vedenie pár,
b)  zabezpečiť voľný prechod pár v systéme spätného vedenia pár pri dostatočne nízkom 
      odpore voči prúdeniu pár,
c)   protitlak na výdajnej pištoli nesmie neprevyšovať maximálne hodnoty podľa údajov 
      výrobcu,
c)	zabezpečiť trvalý  minimálne 1%  spád,  pri spätných vedeniach  od čerpacích stojanov do skladovacej nádrže 
e)   zabezpečiť aby tesniace manžety výdajných pištolí nemali trhliny alebo iné chyby, ktoré 
      môžu viesť  k netesnosti.

3. Pri systémoch spätného vedenia pri použití vákuového čerpadla nesmie objemový  pomer     zmesi vrátených  pár paliva so vzduchom k množstvu načerpanému palivu prevýšiť      hodnotu 1.05.

                                                                                                               Príloha č. 6  
                                                                                                               k vyhláške                                                                                                                 č.  ……/2002 Z. z 

Technické požiadavky na obmedzovanie emisií prchavých uhľovodíkov pre zariadenia 
ktoré   boli  povolené, alebo pre  ktoré začalo konanie na povolenie od 1. apríla 1998 do 1. júla 2002

1      SKLDOVANIE A PREČERPÁVANIE
          a) Pri skladovaní surovín, medziproduktov a produktov s tlakom pár vyšším ako 1,32 kPa (13 mbar) pri teplote 20o C  do  76 kPa  pri pracovnej  teplote je potrebné
              - používať  skladové  nádrže  s  plávajúcou strechou vybavené účinným tesnením      okrajov strechy,
              - nádrže  s  pevnou   strechou   vybaviť   vnútornou plávajúcou membránou s tesnením,
              - zabezpečiť odvod pár z nádrží s pevnou strechou na spätné získavanie alebo na zneškodňovanie,
              - vykonať iné opatrenia,  ktoré  sa uvedeným metódam vyrovnajú.
              Tieto  opatrenia  musia  zabezpečiť  zníženie emisií aspoň o 90% v porovnaní  s nádržou s pevnou strechou  bez   plávajúceho   zakrytia   hladiny.   V  prípade              odvádzania  pár  na  zneškodňovanie  alebo na spätné získavanie  nesmie byť  emisný stupeň  vyšší ako  5%  (účinnosť zariadenia min. 95%).
              Pre benzíny a obdobné  ropné  produkty s  tlakom pár 15,4 kPa a vyšším pri  teplote  20o C (podľa Reida 27,6 kPa   a   vyšším)   nesmie   koncentrácia              uhľovodíkov  z jednotky   spätného  získavania   pár prekročiť 35 g.m-3.
          b)  Pri  prečerpávaní  kvapalín  podľa  písmena a), ako napr. pri   stáčaní   z   automobilových   alebo  zo železničných  cisterien,  pri  plnení  cisterien  zo              skladových  nádrží  alebo  pri  inom prečerpávaní je potrebné   použiť  zvláštne   opatrenia,  ako  napr. recirkuláciu  plynnej fázy  alebo viesť  vytlačované              plyny do zneškodňovacieho  zariadenia. Emisný stupeň uhľovodíkov  zo  zariadenia  na  ich  zneškodňovanie alebo na  spätné získavanie nesmie byť  vyšší ako 5%              (účinnosť  zariadenia  95%).  Pre  benzíny a obdobné ropné produkty  s tlakom pár  15,4 kPa a  vyšším pri teplote 20o C (podľa Reida 27,6 kPa a vyšším) nesmie koncentrácia uhľovodíkov  z jednotky spätného získavania pár prekročiť 35g.m-3.
          c) Opatrenia  v  písmenách  a)  a  b)  na skladovanie a  prečerpávanie  platia  pre  každú  skladovú  nádrž s objemom  1 000 m3  a  vyšším  alebo  pre ročný obrat              čerpania 10 000 m3 a viac.
          d) Dýchanie  nádrží eliminovať  na čo  najmenšiu mieru, napr. znížením teplotných výkyvov  obsahu nádrže jej  vhodnou izoláciou alebo reflexným náterom s celkovou              odrazovosťou sálavého tepla 70%.
          e) Na prečerpávanie používať tesné čerpadlá bez odkvapov, napr. čerpadlá s mechanickou upchávkou.

2.          ČERPACIE STANICE POHONNÝCH LÁTOK

2.1        Vymedzenie platnosti 
             Podmienky  prevádzkovania vedené v bode 2.3 platia pre zriadenia a prevádzku čerpacích  staníc a ich zariadení s kapacitou 1 000 m3 a väčšou benzínu za rok.
2.2        Plnenie skladových nádrží motorovými benzínmi
              Prívod kvapaliny do nádrže treba situovať na dno nádrže alebo  vykonať  obdobné  opatrenie.  Pary  vytláčané  z nádrží pri plnení treba vracať do zariadenia, z ktorého           sa nádrž  plní pri zabezpečení  bezpečnej prevádzky. Ak vracanie  vytláčaných  pár  pri  plnení  nádrží  nie je možné, je  potrebné ich viesť  do zariadenia na  spätné           získavanie alebo zneškodňovanie,  pričom emisný stupeň uhľovodíkov  zo zariadenia  na zneškodňovanie  alebo na spätné  získavanie nesmie  byť vyšší  ako 5%  (účinnosť           zariadenia min.  95%) alebo iným ekvivalentným spôsobom  dosiahnuť  tento  stupeň  vyčistenia  pri  primeranosti nákladov.
2.3         Plnenie palivových nádrží vozidiel benzínmi
              Stojany  na  plnenie   palivových  nádrží  vozidiel  je potrebné zriadiť a prevádzkovať tak, aby vytláčané pary uhľovodíkov  boli podľa  stavu techniky  a primeranosti           nákladov vedené  späť do skladovacích nádrží.  Ak sa na spätné vedenie  pár použije  podtlak,  nesmie  objemový pomer  zmesi  vrátených  pár  uhľovodíkov  so  vzduchom k množstvu načerpaného paliva prekročiť hodnotu 1,05.